คุณค่ะ คือหนูค่อนข้างเหนื่อยง่าย จากที่เมื่อก่อนไม่ขนาดนี้ค่ะ บางครั้งจะรู้สึกใจสั่นร่วมด้วย หนูเคยตรวจไทรอยด์แล้ว2ครั้งแต่ว่าไม่พบค่ะ ตอนนั้นที่ตรวจเพราะเป็นภูมิแพ้แล้วไปหา สงสัยเลยให้ไปตรวจเลือดค่ะ และจะมีอาการง่วงตลอดเวลา ทั้งที่นอนเกินวันละ6ชั่วโมง เกิดจากสาเหตุอะไรบ้างค่ะ
สวัสดีค่ะ อาการเหนื่อยง่ายมากขึ้น ใจสั่นดังกล่าวมานั้น อาจจะเกิดหลังการออกแรงทำงานหนักๆ การมีภาวะหัวใจวายมักเกิดในผู้ที่มีโรคหัวใจทำงานผิดปกติมาก่อน การมีหัวใจเต้นผิดจังหวะ หัวใจขาดเลือด หรือเป็นโรคทางเดินหายใจ เช่นหอบหืด ปอดติดเชื้อ หรือเป็นโรคการทำงานของไทรอยด์ที่มากผิดปกติ เป็นต้นโดยโรคที่เป็นไปได้มากในหญิงอายุน้อย ไม่เคยมีโรคประจำตัวใดๆมาก่อน ก็คือเรื่องโรคไทรอยด์ทำงานมากผิดปกติ ซึ่งสามารถตรวจเจอได้จากผลเลือดค่ะ หากผลเลือดเป็นปกตินั้น ก็อาจจะต้องหาสาเหตุอื่นๆ และตรวจดูว่ามีการเต้นของหัวใจที่เร็วเกินไปจริงหรือไม่ร่วมด้วยถ้ายังมีอาการต่อเนื่อง ควรกลับไปพบแพทย์เพื่อตรวจซ้ำ หรือถ้าไม่มีโรคทางกายจริง อาจมีภาวะทางจิตใจบางอย่างมากระตุ้นให้มีอาการใจสั่นได้เช่นความเครียด ความวิตกกังวล เบื้องต้นพักการทำงานหนัก มีอาการให้รีบนั่งพักทันที